สวัสดีค่ะ คุณคะหนูมีอาการเหงือกบวมและมีหนองบริเวณฟันกรามซี่ในสุด หนูจัดฟันด้วยค่ะ ปวดมาตั้งแต่เมื่อวาน พอลองกดที่หนองดูมีหนองไหลออกมาก็หายเจ็บตรงเหงือกค่ะ แต่ยังมีอาการปวดต่อมน้ำเหลืองใต้คาง ปวดจนชาเลย มีวิธีบรรเทาอาการปวดมั้ยคะ
สวัสดีค่ะ อาการมีเหงือกบวม ปวด และมีหนองไหลออก อาจเกิดจาก1. ฝีที่เหงือก (gingival abscess) สาเหตุอาจมาจากเศษอาหารหรือสิ่งแปลกปลอมติดอยู่ที่เหงือก ทำให้เกิดการอักเสบและกลายเป็นหนองตามมา2. ฝีปริทันต์ (periodontal abscess) มักเกิดจากการมีโพรงรอบๆ ตัวฟันจากการมีโรคเหงือกอักเสบ(หรือโรคเหงือกปริทันต์) มาก่อน และเมื่อเกิดการอักเสบก็อาจกลายเป็นฝี ซึ่งอาจเกิดการทำลายเนื้อเยื่อและกระดูกรอบๆ ตัวฟันตามมา3. เป็นฝีที่ปลายรากฟันและมีรูเปิดมาที่เหงือก เกิดจากฟันที่ผุจนถึงรากฟันซึ่งการที่จัดฟันอยู่ อาจเป็นสาเหตุที่ทำให้การทำความสะอาดเหงือกและฟันไม่เพียงพอ เกิดการสะสมของอาหารและแบคทีเรีย จนทำให้เกิดโรคต่างๆ ดังที่กล่าวไปได้ค่ะสำหรับต่อมน้ำเหลืองใต้คางที่บวมและปวดนั้น เป็นผลมาจากการมีฝีหนองในช่องปากได้ ดังนั้น การจะรักษาให้ต่อมน้ำเหลืองหายบวม ก็ต้องรักษาฝีมี่ออกมาเหงือกให้หายค่ะ ในเบื้องต้น หากปวดมาก อาจทานยาแก้ปวดลดอักเสบเช่นไอบูโพรเฟน(ibuprofen)ไดโคลฟีแนค(diclofenac) เป็นต้น และอาจทานยาปฏิชีวนะฆ่าเชื้อร่วมไปด้วยเช่น dicloxacillin 250 mg โดยให้ทานครั้งละ 1 เม็ดวันละ 4 ครั้งก่อนอาหาร เป็นต้น แต่ทั้งนี้ต้องไม่แพ้ยาในกลุ่มเพนิซิลินและหลังจากนี้ แนะนำให้รีบไปพบทันตแพทย์โดยเร็วค่ะ เพื่อตรวจว่าเกิดจากสาเหตุใดและรักษาให้ตรงจุดค่ะ หากปล่อยไว้ ไม่ว่าเกิดจากสาเหตุใด อาจส่งผลให้ฟันหลุดออกได้ค่ะในเบื้องต้น ควรรักษาสุขอนามัยในช่องปากให้สะอาดเสมอค่ะ โดยการบ้วนปากหรือแปรงฟันทุกครั้งหลังทานอาหาร รวมถึงการแปรงลิ้นด้วย และใช้ไหมขัดฟันอย่างน้อยวันละ 1 ครั้ง หลีกเลี่ยงการทานของหวานและการอมลูกอม และควรไปพบทันตแพทย์เพื่อดูแลสุขภาพช่องปากอย่างน้อยปีละ1-2 ครั้ง